
Alūksnē, 2023
1. Vispārīgā informācija
1.1. Iepirkuma nosaukums, identifikācijas numurs - “Granulu apkures katla piegāde un uzstādīšana katlu mājā Ziemeru ielā 12, Alūksnē”, identifikācijas Nr. 1-5/1/2022/1-40/2023-4, (turpmāk – Iepirkums). 
Iepirkuma procedūra – neregulēts iepirkums — atklāta konkursa veidā atbilstoši SPS Vadlīnijām (“Iepirkumu vadlīnijas sabiedrisko pakalpojumu sniedzējiem (precizētas 21.12.2022.)).
1.2. Pasūtītājs
Pasūtītājs: SIA “Alūksnes enerģija” 
Reģistrācijas numurs: 43203003117
Juridiskā adrese: Parka iela 2C, Alūksne, Alūksnes novads, LV-4301
Iepirkumu procedūru organizē ar Pasūtītāja 2023.gada 16.marta rīkojumu Nr.AE/1-6/2023/4 izveidota iepirkumu komisija (turpmāk – Iepirkumu komisija).
Kontaktpersona: SIA “Alūksnes enerģija” siltumenerģijas un siltumtehnikas inženieris Artūrs Mičulis, tālrunis:  22459964, e-pasts: info@aluksnesenergija.lv.
2. Informācija par iepirkuma priekšmetu
2.1. Iepirkuma priekšmets ir kokskaidu granulu apkures katla piegāde ar katla jaudu 499 kW un uzstādīšana katlu mājā Ziemeru ielā 12, Alūksnē, Alūksnes novadā.
2.2. Iepirkuma priekšmetam izvirzītās prasības un raksturlielumi norādīti šajā nolikumā un Tehniskajā 
specifikācijā (Nolikuma 3. pielikums) (turpmāk – Tehniskā specifikācija).
2.3. Iepirkuma nomenklatūra (CPV kods): galvenais priekšmets 42160000-8 (apkures katlu iekārtas); papildus priekšmets 45331110-0 (apkures katlu uzstādīšana).
2.4. Iepirkuma apjoms: saskaņā ar Tehnisko specifikāciju.
2.5. Pretendents var iesniegt 1 (vienu) piedāvājuma variantu.
2.6. Pretendentam piedāvājums jāiesniedz par pilnu iepirkuma priekšmeta apjomu.
2.7. Paredzamais līguma izpildes termiņš: 3 (trīs) mēneši no Iepirkuma līguma parakstīšanas brīža.
2.8. Līguma izpildes vieta: Ziemeru iela 12, Alūksne, Alūksnes novads.
2.9. Iepirkuma līguma rezultātā veikto darbu, iekārtu garantijas termiņš nevar būt mazāks par 36 
mēnešiem.
3. Piedāvājumu iesniegšana
3.1. Piedāvājumu iesniegšanas termiņš ir līdz 2023.gada 27.aprīlim, plkst. 16:00.
3.2.Pretendentu piedāvājumi jāiesniedz elektroniski uz Pasūtītāja e-pastu info@aluksnesenergija.lv.   Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un nosūta atpakaļ iesniedzējam. Pēc piedāvājumu iesniegšanas termiņa beigām pretendents nevar grozīt vai mainīt savu piedāvājumu.
3.3. Piedāvājumu iesniedz latviešu valodā.
3.4. Elektroniski iesniegta piedāvājuma dokumenti un iesniegto dokumentu atvasinājumi izstrādājami un noformējami atbilstoši normatīvo aktu prasībām.
 3.5. Ja kāds oriģināldokuments ir sagatavots svešvalodā, tam pievieno pretendenta apliecinātu tulkojumu latviešu valodā. Pretendenta iesniegtajiem dokumentiem, kas izdoti ārvalstīs jābūt legalizētiem vai apliecinātiem, ja to paredz attiecīgu normatīvo aktu prasības.
3.6. Piedāvājuma dokumentus paraksta pats pretendents vai tā likumiskais vai pilnvarotais pārstāvis. Ja pretendenta piedāvājumu paraksta pilnvarotais pārstāvis, piedāvājumam klāt jāpievieno (aiz pieteikuma dokumenta) pilnvara (oriģināls vai kopija).
3.7. Ieinteresētais piegādātājs sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
4. Iepirkuma dokumentu pieejamība un papildus informācijas sniegšana
4.1. Iepirkuma procedūras dokumenti ir pieejami elektroniskā veidā tīmekļa vietnē https://aluksnesenergija.lv/dazadi/iepirkumi/ , sākot no iepirkuma izsludināšanas brīža.
4.2. Ja Pasūtītājs izdarīs grozījumus Iepirkuma procedūras dokumentos, tas nosūtīs informāciju par grozījumiem visiem ieinteresētajiem piegādātājiem, ievietojot šo informāciju tīmekļvietnē, kur ir pieejami Iepirkuma procedūras dokumenti.
4.3. Saziņu ar Ieinteresētajiem piegādātājiem Iepirkuma ietvaros Pasūtītājs nodrošina pa e-pastu: info@aluksnesenergija.lv 
5. Pretendentu izslēgšanas noteikumi
5.1. Sabiedrisko pakalpojumu sniedzējs izslēdz pretendentu no dalības Iepirkumā šādos gadījumos: 5.1.1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem kandidātiem vai pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā; 
5.1.2. ir pasludināts kandidāta vai pretendenta maksātnespējas process, apturēta kandidāta vai pretendenta saimnieciskā darbība vai kandidāts vai pretendents tiek likvidēts; 
5.1.3. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju. 
5.2. Pārbaudot izslēgšanas nosacījumus, Pasūtītājs, ievēro Sabiedrisko pakalpojumu sniedzēju iepirkumu likuma 48.panta regulējumu, kā arī ļaujot pretendentam iesniegt pierādījumus uzticamības nodrošināšanai saskaņā ar Sabiedrisko pakalpojumu sniedzēju iepirkumu likuma 49.panta regulējumu. 
6. Prasības pretendentiem un iesniedzamie dokumenti
6.1. Prasības attiecībā uz Pretendenta atbilstību profesionālās darbības veikšanai.
Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas (t.sk. apakšuzņēmēji), uz kuru iespējām Pretendents balstās, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs. 
6.2. Prasības attiecībā uz Pretendenta profesionālajām spējām.
Pretendentam ir jānodrošina kvalificētu darbinieku pieejamība līguma izpildē un pasūtītāja darbinieku apmācībai darbā ar piedāvājumā piedāvāto preci un tās uzstādīšanu.
6.3. Pretendents pēdējo 3 gadu laikā ir veicis pakalpojumus/darbus enerģētikas jomā.
6.4. Iesniedzamie dokumenti. 
Iesniedzamie dokumenti Pretendenta piedāvājumā kārtojami tādā secībā, kādā tie ir uzskaitīti no 
6.4.1. – 6.4.5.apakšpunktam.
6.4.1. Pretendenta pieteikums dalībai Iepirkumā atbilstoši veidnei Nolikuma pielikumā (1. pielikums), kas jāparaksta pretendenta pārstāvim ar pārstāvības tiesībām vai tā pilnvarotai personai (turpmāk – Pieteikums). Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un Līgumu, ja tā atšķiras no Latvijas Republikas (turpmāk – LV) Uzņēmumu reģistrā norādītās. Ja pretendents ir piegādātāju apvienība un sabiedrības līgumā nav atrunātas pārstāvības tiesības, Pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
6.4.2. Dokumenti, kas apliecina Pretendenta atbilstību atlases nosacījumiem. Nolikuma 5.punkta prasību neattiecināmību apliecina ar atbilstoši aizpildītu un parakstītu Pretendenta Pieteikumu dalībai iepirkumu procedūrā.
6.4.3. Pretendenta kvalifikācijas dokumenti. Pretendenta apstiprināts Pretendenta un Personu (t.sk. apakšuzņēmēju), uz kuru iespējām Pretendents balstās, pēdējos 3 (trīs) (no 2020.gada marta līdz 2023.gada martam) gados veicamo pakalpojumu/darbu enerģētikas jomā pieredzes saraksts atbilstoši Pretendenta pieredzes saraksta veidnei (2. pielikums).
6.4.4. Tehniskais piedāvājums. Tehniskais piedāvājums Pretendentam jāsagatavo saskaņā ar Tehnisko specifikāciju atbilstoši veidnei Nolikuma pielikumā (3. pielikums).
6.4.5. Finanšu piedāvājums. Finanšu piedāvājumā jānorāda līgumcena - kopējā cena, par kādu tiks sniegta piegāde un , kā arī visas vienību cenas un visu izmaksu pozīciju izmaksas. Finanšu piedāvājums jāsagatavo atbilstoši Finanšu piedāvājuma veidnei Nolikuma pielikumā (4.pielikums). Finanšu piedāvājumā cenas jānorāda euro (EUR) bez PVN.
7. Prasības tehniskajam un finanšu piedāvājumam
7.1. Tehniskā piedāvājuma prasības:
7.1.1. Pretendenta tehniskais piedāvājums jāsagatavo atbilstoši Tehniskās specifikācijas (Nolikuma 3.pielikums) un iepirkuma līguma projektā (Nolikuma 5.Pielikums) izvirzītajām prasībām. Tehniskais piedāvājums apliecina Pretendenta piedāvājuma atbilstību iepirkuma nolikuma un Tehniskās specifikācijas prasībām. Tehniskajā piedāvājumā ietver darbu apjomus atbilstoši Tehniskajai specifikācijai, kā arī tos darbus, kurus Pretendents izvirzījis kā nepieciešamus pēc objekta apsekošanas;
7.1.2. Pretendentam obligāti jāveic objekta, kurā plānots uzstādīt apkures katlus, apskate, iepriekš sazinoties un vienojoties par apskates laiku ar 1.2.punktā norādīto kontaktpersonu.
7.2. Finanšu piedāvājuma prasības, tajā iekļaujamās ziņas un dokumenti:
7.2.1. Finanšu piedāvājums jāsagatavo, aizpildot Finanšu piedāvājumu (Nolikuma 4.pielikums) un 
pievienojot tāmes, kur piedāvātā līgumcena ir sadalīta pa izmaksu pozīcijām. Tāmju aprēķins veicams 
saskaņā ar normatīvo aktu prasībām;
7.2.2. Visām cenām Piedāvājuma dokumentos ir jābūt uzrādītām eiro bez pievienotā vērtības nodokļa;
7.2.3. Pievienotās vērtības nodoklis likumdošanā noteiktā apmērā, kas maksājams Latvijā, nav jāiekļauj piedāvājuma cenā, bet jānorāda atsevišķi;
7.2.4. Piedāvājuma cenā jāiekļauj visi nodokļi (izņemot pievienotās vērtības nodokli), nodevas, maksājumi par licencēm, sertifikātiem, darba atļaujām, transportu, personālu, un citi maksājumi, kas veicami vai jau samaksāti Latvijā vai ārpus Latvijas;
7.2.5. Pretendenta finanšu piedāvājumā norādītajai līgumcenai ir jābūt nemainīgai visā līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu;
7.2.6. Finanšu piedāvājums jāsagatavo ņemot vērā iepirkuma priekšmeta apmaksas nosacījumus, kas norādīti Iepirkuma līguma projektā (Nolikuma 5.pielikums);
7.2.7. Avansa maksājums netiek paredzēts.
8. Piedāvājumu vērtēšana
8.1. Piedāvājumu vērtēšana noris slēgtā sēdē.
8.2. Pēc Pretendentu atlases un piedāvājumu atbilstības pārbaudes Komisija vērtē prasībām atbilstošos piedāvājumus, izvēloties piedāvājumu ar viszemāko kopējo piedāvāto cenu EUR bez PVN. 
8.3. Iepirkuma komisija pārbauda, vai pretendenta piedāvājums atbilst Iepirkuma procedūras dokumentos noteiktajām prasībām. Ja piedāvājums neatbilst Iepirkuma procedūras dokumentos noteiktajām prasībām, pretendenta piedāvājums tiek noraidīts.
8.4. Piedāvājumi, kuri neatbilst Iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība Iepirkuma procedūras dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.
8.5. Ja Pasūtītājs konstatē, ka Pretendenta kvalifikācijas dokumentos ietvertā informācija ir neskaidra vai nepilnīga, tas pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. 
8.6. Sabiedrisko pakalpojumu sniedzējs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. 
8.7. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. 
8.8. Iepirkumu komisija pārbauda atlasīto Pretendentu tehnisko piedāvājumu un finanšu piedāvājumu atbilstību Iepirkuma procedūras dokumentos noteiktajām prasībām. Piedāvājumi, kuru tehniskie piedāvājumi vai finanšu piedāvājumi neatbilst Iepirkuma procedūras dokumentos noteiktajām prasībām, tiek noraidīti. 
8.9. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai, un pretendents ar tam pieejamiem dokumentiem nevar Pasūtītājam pierādīt preču atbilstību. 
8.10. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav  varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
9. Informēšana par rezultātiem un iepirkuma līguma noslēgšana
9.1. Par iepirkuma komisijas pieņemto lēmumu, par līguma slēgšanas tiesību piešķiršanu, Pasūtītājs vienlaicīgi (vienā dienā) informēs visus iepirkuma dalībniekus, nosūtot informāciju uz pretendenta e-pasta adresi. 
9.2. Iepirkuma līgumu sagatavo Sabiedrisko pakalpojumu sniedzējs un tā projekts pievienots Nolikumam (Nolikuma 5.pielikums).
9.3. Iepirkuma līgums izraudzītajam Pretendentam jānoslēdz ne agrāk kā nākamajā darbdienā pēc attiecīga Pasūtītāja paziņojuma saņemšanas, bet ne vēlāk kā desmitajā darbdienā pēc tā nosūtīšanas. Ja Pretendents minētajā laikā neparaksta līgumus, komisija ir tiesīga uzskatīt, ka Iepirkuma procedūrā izvēlētais Pretendents atteicies no iepirkuma līguma noslēgšanas.
9.4. Ja izraudzītais Pretendents atsakās slēgt iepirkuma līgumu, Pasūtītājs slēdz iepirkuma līgumu ar nākamo Pretendentu, kura piedāvājums atzīts par saimnieciski izdevīgāko, vai pārtrauc Iepirkuma procedūru. Ja Pasūtītājs izvēlas slēgt iepirkuma līgumu ar nākamo Pretendentu, kura piedāvājums atzīts par saimnieciski izdevīgāko, tas atkārtoti nosūta paziņojumus par pieņemto lēmumu Pretendentiem, kā arī ievieto informāciju mājas lapā internetā.
9.5. Sabiedrisko pakalpojumu sniedzējs var pārtraukt Iepirkuma procedūru, ja tam ir objektīvs pamatojums, par to vienlaikus rakstveidā informējot visus Ieinteresētos piegādātājus un pretendentus, kā arī publicējot paziņojumu tīmekļvietnēs, kurās publicēts paziņojums par Iepirkuma procedūru.
10. Nolikuma pielikumi
1. Pretendenta pieteikums dalībai iepirkumā (veidne);
2. Pretendenta pieredze (veidne);
3. Tehniskā specifikācija (veidne);
4. Finanšu piedāvājums (veidne);
5. Iepirkuma līguma projekts.



Pielikums Nr.1
Iepirkumam Nr. 1-5/1/2022/1-40/2023-4


PIETEIKUMS DALĪBAI IEPIRKUMA PROCEDŪRĀ
“Granulu apkures katla piegāde un uzstādīšana 
katlu mājā Ziemeru ielā 12, Alūksnē”

	Informācija par pretendentu

	Pretendenta nosaukums
(vai vārds, uzvārds):
	

	Reģistrācijas numurs
(vai personas kods):
	

	Juridiskā adrese:
	

	Tālrunis:
	
	
	

	E-pasta adrese:
	

	Vispārējā interneta adrese:
	

	

	Finanšu rekvizīti

	Bankas nosaukums:
	

	Bankas kods:
	

	Konta numurs:
	

	

	Informācija par pretendenta kontaktpersonu (atbildīgo personu)

	Vārds, uzvārds:
	

	Ieņemamais amats:
	

	Tālrunis:
	
	
	

	E-pasta adrese:
	



Iepazinušies ar iepirkuma procedūras “Granulu apkures katla piegāde un uzstādīšana katlu mājā Ziemeru ielā 12, Alūksnē”, ID Nr. 1-5/1/2022/1-40/2023-4
Nolikuma noteikumiem, es apakšā parakstījies, būdams attiecīgi pilnvarots <norāda pretendenta nosaukumu un reģistrācijas numuru, juridiskā adrese> vārdā, piedāvāju veikt apkures katlu piegādi un uzstādīšanu saskaņā ar Nolikuma, Tehniskās specifikācijas un Iepirkuma līguma prasībām. 

1. Apliecinu, ka Finanšu piedāvājumā ir iekļautas visas izmaksas, kas saistītas ar kvalitatīvu darbu sniegšanu, kā arī paredzēti visi riski, kas saistīti ar cenu izmaiņām un citiem neparedzētiem apstākļiem, kā arī visas administratīvās un citas izmaksas.
2. Apliecinu, ka mūsu piedāvātā cena līguma izpildes laikā nemainīsies.
3. Ar šo apliecinu, ka: 
a) uz <norāda pretendenta nosaukumu un reģistrācijas numuru> neattiecas Sabiedrisko 
pakalpojumu sniedzēju iepirkumu likuma 48. panta pirmās daļas pretendentu izslēgšanas 
noteikumi;
b) līdz līguma izpildes paredzamajam beigu termiņam <norāda pretendenta nosaukumu un 
reģistrācijas numuru> netiks likvidēts;
c) visas sniegtās ziņas ir patiesas un nav tādu apstākļu, kuri liegtu piedalīties šajā iepirkumā 
un pildīt tā noteikumos norādītās prasības.

Vieta un datums: _____________________________

______________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts
Pielikums Nr.2
Iepirkumam Nr. 1-5/1/2022/1-40/2023-4


PRETENDENTA PIEREDZE

Iepirkuma proceduāras “Granulu apkures katla piegāde un uzstādīšana 
katlu mājā Ziemeru ielā 12, Alūksnē” ID Nr. 1-5/1/2022/1-40/2023-4 ietvaros



Darbu sarakstā jānorāda tikai tie objekti, ar kādiem Pretendents apliecina savas pieredzes atbilstību nolikuma 6.3.punkta prasībām. 

	Nr.p.k.
	Objekta nosaukums, adrese
	Veikto darbu apraksts
	Darbu uzsākšanas un pabeigšanas laiks
	Pasūtītāja nosaukums,
kontaktpersona (tel.nr.,e-pasts)

	
	
	
	
	

	
	
	
	
	

	
	
	
	
	

	
	
	
	
	






______________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts





[bookmark: _Hlk132292520]  Pielikums Nr. 3
Iepirkumam Nr. 1-5/1/2022/1-40/2023-4

Tehniskā specifikācija
[bookmark: _Hlk130480213]Iepirkuma proceduāras “Granulu apkures katla piegāde un uzstādīšana 
katlu mājā Ziemeru ielā 12, Alūksnē” ID Nr. 1-5/1/2022/1-40/2023-4 ietvaros
	
1) Situācijas apraksts
SIA “Alūksnes enerģija” lokāla katlu māja, Alūksnes pilsētā, Ziemeru iela 12. Katlu māja, kurā kā kurināmais tiek izmantotas kokskaidu granulas. Objektā ir granulu siloss ar tilpumu ~ 20 tonnas, no kura, šneka transportieris nodrošina granulu starptvertnes uzpildi un tālāku granulu padevi uz divām atsevišķām katliekārtām. 
Katlu mājā ir divas esošas katliekārtas – industriāls granulu katls ar nominālo slodzi 800kW, kurš pēc jaunā katla uzstādīšanas tiks iekonservēts, saglabājot tā funkcionēšnas spējas, un granulu katls - vasaras slodzei ar nominālo slodzi 230kW.  
Gada griezumā, lokālajā katlu mājā, vidēji tiek saražotas 1140 MWh. Veicot ikstundas siltuma slodzes analīzi, maksimuma siltuma slodzes momentānais pieprasījums svārstās ap 400kW.

2) Prasības iekārtām un darbiem
· Katliekārtu raksturojošie darba parametri:
	Nominālā jauda
	499kW

	Maksimālā temperatūra ne mazāka par 
	90oC

	Maksimāli pieļaujamais spiediens ne mazāks
	>3bar

	Katla jaudas modulācija 
	vismaz no 20%-100%

	Efektivitāte 
	>90%

	Kurināmais
	Kokskaidu granulas 6-8mm

	Pieslēgums siltumtīkliem
	Atdalīts – ar siltummaini


· Katliekārtai ir jāatbilst emisiju prasībām, saskaņā ar normatīviem, kādi tiek piemēroti mazas jaudas sadedzināšanas iekārtām.
· Nepieciešamības gadījumā paredzēt dūmgāzu attīrīšanas iekārtu, piemēram, multiciklonu, lai nodrošinātu  dūmgāzu prasības atbilstoši jaunas mazas sadedzināšanas iekārtas emisiju robežvērtību prasībām, saskaņā ar Ministru Kabineta noteikumiem Nr.17.
· Granulu katla darbība pilnīgi automātiskā režīmā, bez personāla uzturēšanās katlu mājā, lai pēc iespējas vairāk samazinātu apkalpojošā personāla iesaisti tā ekspluatācijā un nodrošinātu autonomu katlu mājas darbību. 
· Katls ir aprīkots ar vadības automātiku, kas nodrošina attālinātu vadības un monitoringa iespēju. Katla darbība tiek vadīta atkarībā pēc āra gaisa temperatūras un siltumtīklu siltumnesēja temperatūras uzdevuma. 
· Vadības sistēma nodrošina trauksmju apziņošanu, nosūtot brīdinājumus SMS vai viedtālruņa aplikācijas paziņojumu formātā.
· Granulu apkures katls ir aprīkots ar automātisku pelnu pašattīrīšanās sistēmu un to izvadi atsevišķi stāvošā pelnu tvertnē. Pelnu pašattīrīšana tiek attiecināta gan uz degļa/kurtuves daļu, gan katla siltummaiņa konvektīvo daļu, kas tiek nodrošināta izmantojot pneimatisko izpūšanas sistēmu, noteiktā laika intervālā.
· Pelnu tvertnes ietilpību nepieciešams paredzēt tādā apjomā, lai nodrošinātu vismaz 5 dienu iztukšošanas intervālu, pie maksimuma slodzes. 
· Granulu padeve tiek organizēta no esošā silosa uz starptvertni ar granulu šneka transportieri.
· Granulu padeves sistēmā paredzēt starptverni, kuras tilpums ir vismaz 1m3, vai, ja to pieļauj piedāvātais tehnoloģiskais risinājums, izmantot esošo granulu starptverni, kas tiek precizēts apsekošanas gaitā.
· Ja tiek paredzēts atsevišķs pieslēgums esošajam silosam, tad būvuzņēmējs to nodrošina tādā izpildījumā, lai būtu iespējams nodrošināt granulu padevi gan uz jauno katlu, gan arī esošo granulu padeves transportieri. 
· Siltummehānika – izbūvēt katla apsaisti, to pieslēdzot siltummainim. Izbūvēt cauruļvadu pievienojumu izejošajiem siltumtīkliem. Montēt nepeiciešamo noslēgarmatūru, mērierīces, cirkulācijas sūkni, cauruļvadu siltumizolāciju. Nodrošināt regulējošā 3-gaitas vārsta montāžu un pieslēgumu katla vadības automātikai, lai nodrošinātu uz siltumtīkliem izejošā siltumnesēja temperatūru, pēc siltummaiņa, sekundārajā pusē, saskaņā ar temperatūru grafiku- darba uzdevumu.
· Lai atdalītu katla kontūru no siltumtīklu daļas, uzstādīt plākšņu siltummaini, atbilstoši maksimalajai jaudai un aktuālajam temperatūru grafikam, siltumapgādes sistēmā. 
· Dūmgāzu novadīšanai tiek paredzēts izolēts nerūsējošā tērauda dūmenis. Tā diametru un izbūves augstumu izvēlēties tādu, lai nodrošinātu nepieciešamo vilkmi un ievērotu prasības pret apkārtējo apbūvi.
· Dūmeni aprīkot ar nepieciešamajiem veidgabaliem, lai nodrošinātu ērtu tā apkopi un tīrīšanu. Paredzēt dūmgāzu emisiju mērīšanas atveri.
· Pēc katla izbūves darbiem veikt dūmgāzu emisiju mērījumus, pieaicinot akreditētu laboratoriju, kas kalpos arī kā normatīvo prasību izpilde, par mazas jaudas sadedzināšanas iekārtas emisiju limitu ievērošanu, atsaucoties uz Ministru Kabineta noteikumiem Nr.17.
· Nepieciešamības gadījumā nodrošināt katla apkalpes platformu, kāpnes.
· Būvuzņēmējs veic elektromontāžas darbus un pieslēgumu elektroapgādes sadales skapim.
· Būvuzņēmējs apseko un nodrošina atbilstoši sagatavotu katliekārtas uzstādīšanas vietu, nepieciešamības gadījumā veicot pamatnes ierīkošanas un betonēšanas darbus.
· Būvuzņēmējs nodrošina katliekārtas palaišanu, ieregulēšanu un personāla apmācību.
· Pēc darbu pabeigšanas Pasūtītājam tiek nodota izpilddokumentācija, iekārtu apkopju  plāns, izpildshēma, katla pase, dūmgāzu emisiju mērījumi u.c. saistoša dokumentācija.

3) Iekārtu piegādes un uzstādīšanas vieta
· Apkures katla piegādes un uzstādīšanas vieta: SIA “Alūksnes enerģija” katlu māja, Ziemeru iela 12, Alūksne.

4) Citas saistošās prasības
· Lai pilnvērtīgi un precīzi sagatavotu tehnisko un finanšu piedāvājumu, pirms piedāvājumu iesniegšanas visi pretendenti veic Objekta apsekošanu klātienē.
· Būvuzņēmējs garantē, ka uzstādītās iekārtas un materiāli atbilst LR likumdošanas un ES noteikumu prasībām.
· Izbūvē tiek izmantotas un uzstādītās tādas iekārtas un mehānismi, kuru komplektējošās rezerves daļas ir operatīvi pieejamas un to pieejamība ir ilgtspējīga.

5) Katliekārtas palaišana, ieregulēšana un pārbaude
· Tiek veikta katla parametru ieregulēša.
· Katliekārta atkārtoti tiek veiksmīgi palaista un apturēta.
· Pārbaudīta katliekartas darbība pie jaudas > 70%.
· Visas drošības un aizsardzības ierīces darbojas korekti.
· Katls darbojas pilnīgi automātiskā režīmā, granulu padeves, pelnu tīrīšanas un izvades ciklu darbība ir atbilstoša.
· Citas pārbaudes, ko reglamentē katliekārtas ražotājs.
Pēc ieregulēšanas un veiksmīgas katla pārbaudes procedūras un aktuālās izpilddokumentācijas iesniegšanas Pasūtītājs un Būvuzņēmējs paraksta darbu nodošanas – pieņemšanas aktu.

6) Garantijas prasības
· 36 (trīsdesmit seši) mēneši
· Garantijas nosacījumi tiks precizētu līgumā.



Pielikums Nr.4
Iepirkumam Nr. 1-5/1/2022/1-40/2023-4



FINANŠU PIEDĀVĀJUMS 

Iepirkuma proceduāras “Granulu apkures katla piegāde un uzstādīšana 
katlu mājā Ziemeru ielā 12, Alūksnē” ID Nr. 1-5/1/2022/1-40/2023-4 ietvaros



Pretendenta nosaukums:_________________________
 Reģistrācijas Nr.: ______________________________
Adrese:_______________________________________
Kontaktpersona (atbildīgā persona) un kontaktinformācija: _____________________________________

Pretendents iesniedzot savu finanšu piedāvājumu SIA “Alūksnes enerģija”, reģistrācijas numurs 43203003117, juridiskā adrese Parka iela 2C, Alūksne, Alūksnes novads, LV-4301, organizētās iepirkuma proceduāras “Granulu apkures katla piegāde un uzstādīšana katlu mājā Ziemeru ielā 12, Alūksnē” ID Nr. 1-5/1/2022/1-40/2023-4 ietvaros apliecina, ka finanšu piedāvājumā ir ietvertas visas darbu veikšanai nepieciešamās materiālu, aprīkojuma un iekārtu piegādes un montāžas izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša darbu izpilde pilnā apmērā saskaņā ar Pasūtītāja prasībām, Iepirkuma nolikumu, Tehnisko specifikāciju, Iepirkuma līgumu.


	Nosaukums
	Cena, EUR bez PVN

	
Apkures katla (pretendents norāda marku, modeli) piegāde, uzstādīšana un ieregulēšana.
	





Summa vārdiem: ____________________________ eur bez PVN



______________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts




Pielikums Nr.5 
Iepirkumam Nr. 1-5/1/2022/1-40/2023-4
PROJEKTS
Līgums Nr.____
Par granulu apkures katla piegādi un uzstādīšanu 
Alūksnē
Līguma parakstīšanas datums 
ir pēdējā pievienotā droša elektroniskā paraksta
un tā laika zīmoga datums

Sabiedrība ar ierobežotu atbildību „ALŪKSNES ENERĢIJA”, vienotais reģistrācijas Nr.43203003117, juridiskā adrese Parka iela 2C, Alūksne, Alūksnes novads, LV-4301, tās ___________ personā, kura rīkojas uz statūtu pamata (turpmāk - Pircējs), no vienas puses, un 
_______________, vienotais reģistrācijas Nr.: ___________, juridiskā adrese – __________, tās ____________ personā, kur__ rīkojas uz ___________ pamata (turpmāk - Piegādātājs), no otras puses,
kā arī abi kopā vai katrs atsevišķi (turpmāk - Puses vai Puse), ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi – bez maldības, viltus un spaidiem, savstarpēji vienojoties un pamatojoties uz Pircēja iepirkuma “Granulu apkures katla piegāde un uzstādīšana katlu mājā Ziemeru ielā 12, Alūksnē” Identifikācijas Nr. 1-5/1/2022/1-40/2023-4 (turpmāk – Iepirkuma procedūra) rezultātiem, noslēdz šādu līgumu (turpmāk – Līgums):
1.Līguma priekšmets
1.1 Pircējs apņemas pirkt un Piegādātājs apņemas pārdot, piegādāt un uzstādīt koksnes granulu apkures katlu ar katla jaudu 499 kW (turpmāk – Iekārtas), atbilstoši Iepirkuma procedūras dokumentu nosacījumiem, Līgumam un Piegādātāja iesniegtajam piedāvājumam Iepirkuma procedūrā (turpmāk – Piedāvājums), tai skaitā, bet neaprobežojoties, tā tehniskai specifikācijai un finanšu piedāvājumam, kas ar Līguma spēkā stāšanās brīdi kļūst par Līguma neatņemamu sastāvdaļu.
2.Preces kvalitāte un garantija
2.1 Piegādātājs garantē, ka Iekārta ir jauna, augstas kvalitātes, iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes.
2.2 Piegādātājs garantē, ka Iekārta atbilst Iepirkuma procedūras un Līguma noteikumiem un ir derīga ekspluatācijai, kā arī to, ka Iekārtas izmantošana, atbilstoši to uzdevumiem, nenodarīs kaitējumu cilvēka veselībai un dzīvībai.
2.3 Iekārtai jāatbilst Piedāvājumam. Piegādātājs piegādā tikai Piedāvājumā norādītā konkrētā ražotāja Iekārta ar noteiktajiem Iekārtas parametriem un komplektāciju.
2.4 Piegādātājs ir atbildīgs par piegādātās Iekārtas kvalitāti un šai sakarā apņemas atlīdzināt Pircējam visus pierādāmos ar Iekārtas neatbilstību kvalitātei saistītos zaudējumus.
2.5 Iekārtas garantijas termiņš ir 36 (trīsdesmit seši) mēneši no Iekārtas nodošanas – pieņemšanas akta abpusējas parakstīšanas dienas. Norādītais garantijas termiņš attiecināms uz visiem piegādātās Iekārtas komplektējošajiem elementiem.
2.6 Garantijas termiņa tehniskā apkope ietver visus nepieciešamos ražotāja noteiktos regulāri veicamos darbus un maināmos materiālus, lai nodrošinātu Iekārtas pilnvērtīgu ekspluatāciju.
2.7 Iekārtai nepieciešamo tehnisko apkopi un remontu garantijas termiņā Piegādātājs veic bez papildu samaksas.
2.8 Garantijas termiņā Piegādātājs ir atbildīgs par jebkuru Iekārtas defektu, ja vien tas nav radies Pircēja Iekārtas nepareizas ekspluatācijas dēļ. Ja Pircējs Iekārtas ekspluatācijas laikā konstatē bojājumus/defektus, Pircējs nekavējoties par to ziņo Piegādātājam, konstatēto bojājumu/defektu pieteikumu nosūtot elektroniski uz Piegādātāja Pārstāvja e- pasta adresi un par pieteikuma nosūtīšanu Pārstāvi informējot telefoniski. Ārkārtas izsaukuma gadījumā jānodrošina ar servisa inženiera ierašanos uz izsaukumu ne vēlāk kā 48 stundu laikā.
2.9 Garantijas termiņā Piegādātājs apņemas veikt Iekārtas remontu ne vēlāk kā 1 (vienas) dienas laikā vai citā ar Pircēju saskaņotā termiņā.
3.Līguma summa un norēķinu kārtība
3.1. Iekārtas cena ir ___ EUR (___) bez pievienotās vērtības nodokļa (turpmāk – PVN), __% PVN ir __ EUR (__), veidojot kopējo līguma summu ar PVN ___ EUR (___) (turpmāk - Kopējā līguma summa).
3.2.Kopējā līguma summā ir ietverti nodokļi, nodevas, PVN, Iekārtas vērtība, piegāde, uzstādīšana, transporta izdevumi nodrošinot Iekārtas piegādi, uzstādīšanu, garantijas izdevumi, garantijas tehniskās apkopes, tehniskās apkopes laikā visu nepieciešamo ražotāja noteikto regulāri veicamo darbu un maināmo materiālu izmaksas, tai skaitā, iespējamie sadārdzinājumi, un visas citas izmaksas, kuras rodas vai var rasties Piegādātājam saistībā ar Līguma priekšmetu visā Līguma darbības termiņā.
3.3.Ja saskaņā ar Latvijas Republikā spēkā esošajiem normatīvajiem aktiem turpmāk tiek grozīta PVN likme, Kopējā līguma summa (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām bez atsevišķas Pušu vienošanās, ņemot par pamatu līguma summu bez PVN, kas paliek nemainīga, un jauno nodokļa likmi.
3.4.Avansa maksājumi nav paredzēti.
3.5.Pircējs Iekārtas apmaksu veic 30 (trīsdesmit) kalendāra dienu laikā pēc Iekārtas nodošanas – pieņemšanas akta abpusējas parakstīšanas, atbilstoši 5.7.punktā noteiktajam, un Piegādātāja rēķina saņemšanas ar bezskaidras naudas pārskaitījumu uz Piegādātāja norādīto norēķinu kontu bankā.
3.8.Piegādātājs, papildu Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pircējam iesniegtajos dokumentos (rēķinos, u.tml.) norāda Pircēja rekvizītus un atsauci uz Līguma Nr.
4.Līguma darbības termiņš, pirmstermiņa laušana un Līguma grozīšana
4.1.Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei, t.i., līdz brīdim, kad pilnībā nokārtoti visi maksājumi un beidzies Iekārtas garantijas termiņš.
4.2.Līguma pirmstermiņa laušana iespējama: 
4.2.1. Pusēm vienojoties;
4.2.2.Pusēm ir tiesības vienpusēji lauzt Līgumu, ja viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process.
4.2.3. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.3 Visi Līguma grozījumi, vienošanās un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu.
5. Iekārtas piegādes vieta, termiņš un kārtība
5.1.Iekārtas piegādes un uzstādīšanas vieta ir katlu māja Ziemeru ielā 12, Alūksnē, Alūksnes novadā, LV-4301.
5.2.Iekārtas piegādes un uzstādīšanas laiks ir 3 (trīs) kalendārie mēneši no līguma spēkā stāšanās dienas.
5.3.Piegādātājam Iekārtas piegādes datums, kā arī laiks, ir saskaņojams, vismaz 2 (divas) dienas iepriekš, ar Pircēja pārstāvi, nosūtot Pircēja pārstāvim rakstveida pieprasījumu saskaņojuma sniegšanai elektroniskā veidā vai pa tālruni. 
5.4.Piegādātājs piegādāto Iekārtu nodod, bet Pircējs pieņem ar Iekārtas nodošanas – pieņemšanas aktu (turpmāk – Akts). Iekārta uzskatāma par nodotu un Pircēja pieņemtu pēc Iekārtas uzstādīšanas, ko apliecina abpusēji parakstīts Akts, kurā norādīts Iekārtu piegādes (pilnas komplektācijas) un uzstādīšanas datums.
5.5.Piegādātājs kopā ar Aktu nodod Pircējam Iekārtas lietošanas instrukciju latviešu valodā papīra un vēlams arī elektroniskā formātā.
5.6.Līdz Akta abpusējai parakstīšanai visi riski, tai skaitā risks par Iekārtas bojājumiem vai bojāeju gulstas uz Piegādātāju.
5.7.Iekārtu īpašuma tiesības no Piegādātāja uz Pircēju pāriet ar Akta abpusēju parakstīšanas brīdi.
5.8.Piegādātājam garantijas termiņa tehniskās apkopes datums, kā arī laiks, ir saskaņojams, vismaz 5 (piecas) darba dienas iepriekš, ar Pircēja pārstāvi, nosūtot Pircēja pārstāvim rakstveida pieprasījumu saskaņojuma sniegšanai elektroniskā veidā vai pa tālruni.
5.10. Par katru tehniskās apkopes vai remonta reizi tiek sastādīts atsevišķs nodošanas – pieņemšanas akts (vai servisa protokols), kuru noformē Piegādātājs, norādot, kādas darbības ir veiktas un kurš tās ir veicis.
6. Pretenzijas
6.1.Pircējam ir tiesības izvirzīt pretenzijas par piegādātās Preces kvalitāti visā Līguma darbības laikā.
6.2.Pircējam ir tiesības izvirzīt pretenzijas par tehniskās apkopes un remontu kvalitāti visā Līguma darbības laikā.
6.3.Ja Pircējs garantijas termiņā konstatē Iekārtas kvalitātes trūkumu vai tehniskās apkopes vai remonta darbu defektu, kas nav radies Pircēja vainas rezultātā, Pircējam ir tiesības iesniegt Piegādātājam pretenzijas aktu par konstatētajiem defektiem.
6.4.Piegādātājam pretenzijas akts ir jāizskata pēc būtības un jādod atbilde Pircējam 2 (divu) darba dienu laikā no pretenzijas akta saņemšanas dienas, norādot turpmāko rīcības modeli.
6.5.Piegādātājs garantijas termiņā novērš pretenzijas aktā minētos defektus par saviem līdzekļiem.
6.6. Ja Iekārtas bojājums radies Pasūtītāja vainas dēļ, Iekārtas remonta izdevumus apmaksā Pasūtītājs, iepriekš saskaņojot ar Piegādātāju Iekārtas remonta darbu apjomu, cenu un laiku.
7.Pušu atbildība
7.1 Piegādātājs ir tiesīgs piemērot līgumsodu Pircējam par nesavlaicīgu maksājumu veikšanu 0.5% apmērā no kavētā maksājuma summas par katru maksājuma nokavējuma dienu, bet ne vairāk kā 10% apmērā no attiecīgi kavētā maksājuma kopējās summas.
7.2 Pircējs ir tiesīgs piemērot līgumsodu Piegādātājam par Līguma 2.9. un 5.2.punktos noteikto termiņu neizpildi īstā laikā 0.5% apmērā no Līguma kopējās summas par katru termiņā neizpildes dienu, bet ne vairāk kā 10% apmērā no Iekārtas kopējās summas (Kopējā līguma summa bez PVN).
7.3 Līgumsoda samaksa neatbrīvo Puses no Līguma izpildes.
7.4 Puses sedz viena otrai zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.
7.5 Līguma pārtraukšana neatbrīvo Puses no to saistību izpildes, kas ir radušās Līguma darbības laikā.
7.6 Pusēm nav tiesības nodod Līguma saistību izpildi trešajai personai.
7.7. Uz Līguma 7.1. un 7.2. punkta pamata aprēķinātais līgumsods, par kuru izrakstīts atsevišķs rēķins, ir jānomaksā 10 (desmit) darba dienu laikā, skaitot no dienas, kad Puse saņēmusi rēķinu. Pircējas ir tiesīgs ieturēt līgumsodu no Piegādātājam izdarāmajiem maksājumiem, par to rakstveidā informējot Piegādātāju.
8.Līguma administrēšana
8.1 Līguma administrēšanai un tā organizatorisko jautājumu risināšanai Puses nozīmē šādus pārstāvjus (turpmāk– Pārstāvis vai Pārstāvji):
8.1.1. Pircēja pārstāvis: _____, mob.tālr. ____________________, e–pasts: _____________.
8.1.2. Piegādātāja pārstāvis:______, mob.tālr.: ____, e-pasts: _____________.
8.2. Pārstāvju nomaiņas gadījumā otra Puse ir rakstiski informējama 3 (trīs) darba dienas iepriekš.
8.3. Puses apņemas nodrošināt Pārstāvjus ar nepieciešamajiem pilnvarojumiem un informēt par šiem pilnvarojumiem otru Pusi. Pārstāvju uzņemtās saistības ir saistošas Pusēm, ja vien vainīgā Puse nepierāda, ka tā informējusi otru Pusi par Pārstāvja pilnvaru atsaukšanu.
9. Personas datu aizsardzība
9.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:
9.1.1 nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
9.1.2 bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
9.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
9.3. Pēc Līguma saistību izpildes Puses dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības.
10.Citi noteikumi
10.1. Līgums pilnībā apliecina Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.
10.2. Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem un tajos noteiktajā kārtībā.
10.3. Visus pārējos jautājumus, kas nav atrunāti Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.
10.4. Ja kāds no Līguma punktiem nedarbojas un/vai zaudē savu spēku, tad tas neietekmē Līguma darbību kopumā.
10.5. Visi paziņojumi, kas attiecas uz Līguma noteikumu izpildi, sūtāmi uz Līgumā norādītajām Pušu juridiskajām adresēm, e-adresēm, vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.
10.6. Visi Līguma pielikumi ir Līguma neatņemamas sastāvdaļas.
10.7. Puses apliecina, ka ar visiem Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to.
10.8. Puses ievēro vispārpieņemtos nepārvaramas varas (Force majeure) noteikumus, tas ir, līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis kāds šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Pie šādiem apstākļiem pieskaitāmas – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
10.9. Līgums noformēts elektroniski uz __ (___) lapām un parakstīts ar drošu elektronisko parakstu 
Pielikumā: 
1) 1.Pielikums - Tehniskā specifikācija,
2) 2.Pielikums - Finanšu piedāvājums.

